stanford-oval/wikipedia huggingface dataset:
דיסקוגרפיה של כנסיית השכל
אוטוביוגרפיה

האלבום יצא לאור ב-11 במרץ 2007, לאחר 10 חודשי אולפן, והופק על ידי בארבי רקורדס.
האלבום הוא אלבום כפול (שני תקליטורים) והוא מכיל בסך הכול 26 רצועות השמעה (13 בכל תקליטור) שנכללו באלבומים קודמים בעיבודים חדשים, ובביצוע חי עם רביעיית כלי מיתר ונגנים נוספים. מתוך האלבום הצליחו הגרסאות לשירים: "למיה יש אקדח", "היינו עושים אהבה", "תגידי שטוב", "ידיים למעלה", "תנו לי לשתות" ו"האביב הנצחי".
פחות מחצי שנה לאחר צאתו, זכה האלבום למעמד של אלבום זהב, על מכירת מעל 20,000 עותקים. עמי רייס זכה בפרס הישג השנה על שם מרדכי זעירא למעבד מטעם אקו"ם לשנת תשס"ז, בזכות עבודתו על האלבום.
| שם | יצא לאור | הוקלט | אורך | פזמונאי | מלחין | מפיק | מצעדים |
| --- | --- | --- | --- | --- | --- | --- | --- |
| אני מאמין | ינואר 2006 | 2006 | 4:41 | רן אלמליח | רן אלמליח | עמי רייס | מקום 17 ברשת ג' |
| ידיים למעלה | ינואר 2007 |  | 4:18 | רן אלמליח | רן אלמליח | עמי רייס | מצעדים שבועיים: מקום 2 ברשת ג'  מצעדים שנתיים: מקום 9 בגלגלצ מקום 22 ב-ynet, רדיו תל אביב, רדיו חיפה ורדיו דרום |
| תנו לי לשתות | פברואר 2007 |  | 3:54 | רן אלמליח | רן אלמליח | עמי רייס | מצעדים שבועיים: מקום 2 ברשת ג'  מצעדים שנתיים: מקום 7 ברשת ג' מקום 12 בגלגלצ מקום 39 ברדיו אמצע הדרך מקום 29 ב-ynet, רדיו תל אביב, רדיו חיפה ורדיו דרום מקום 30 ברדיו ירושלים |
| האביב הנצחי | מאי 2007 |  | 3:43 | רן אלמליח | יורם חזן | עמי רייס | מקום 13 ברשת ג' |
שורות של אנשים

האלבום יצא לאור בסוף 2010 לאחר מספר חודשי הקלטה, והופק על ידי היי פידיליטי.
האלבום כולל 13 שירים, בהם "על מה את חולמת" ו"אושר" שהגיעו למקומות הראשונים במצעדי הרדיו הישראלי.
הבית כה רחוק

ב-2011 השתתפו חברי הלהקה רן אלמליח ועמי וייס בהקלטת אלבומה של ריטה, "השמחות שלי", שם פגשו לראשונה את תום כהן שניגן באלבום במנדולינה. תום כהן הוא גם המנצח של התזמורת האנדלוסית הישראלית והם החליטו לשתף פעולה ולהקליט אלבום.
ביוני 2012 יצא הסינגל הראשון מתוך האלבום, "מעל הים". ביולי 2013 יצא לאור האלבום בחברת אן אם סי. באלבום 12 רצועות, כולל שיר במרוקאית ביחד עם ריימונד אבקסיס ושיר בערבית. את רוב הטקסטים והלחנים באלבום כתב רן אלמליח.
זה לא אני

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  עמית שהם, תקליט חדש / החיפושים אתר האמת בעיצומם, חדשות, 10 במרץ 1993
↑  חן רוזנק‏, כנסיית השכל מוזהבת, באתר וואלה, 5 באוגוסט 2007
↑  עידן חגואל, עכבר העיר, רן אלמליח מכנסיית השכל: "יש לנו חיבור טבעי למוזיקה ערבית", באתר הארץ, 19 ביוני 2012
↑  מיכאל רורברגר, עכבר העיר, בא בלילה: הקשר התזמורתי של כנסיית השכל, באתר הארץ, 30 בספטמבר 2012
↑   בן שלו, הקלף המנצח של "כנסיית השכל", באתר הארץ, 4 באוקטובר 2013
| כנסיית השכל |
| --- | --- | --- |
| חברי ההרכב | יורם חזן • רן אלמליח • דוד ראסד • דניאל זייבלט • עמי רייס |  |
| אלבומים | דברים בלחש • קח שירים • כנסיית השכל • רוץ ילד • ידיים למעלה • אוטוביוגרפיה • שורות של אנשים • הבית כה רחוק • זה לא אני |  |
דברים בלחש, אלבום הבכורה של הלהקה
קח שירים, אלבומה השני של הלהקה
כנסיית השכל, אלבומה השלישי של הלהקה
רוץ ילד, אלבומה הרביעי של הלהקה
ידיים למעלה, אלבומה החמישי של הלהקה
אוטוביוגרפיה, אלבומה השישי של הלהקה
שורות של אנשים, אלבומה השביעי של הלהקה
הבית כה רחוק, אלבומה השמיני של הלהקה
הבית הלאומי (תנועה)

הבית הלאומי הוא ארגון שהוקם במטרה לתעל את הכוחות הפועלים נגד תוכנית ההתנתקות למטרות ממוקדות בשטח. התנועה פעלה באמצעות הפצת כרזות שקראו להמונים לבצע פעילויות שונות, חלקן בניגוד לחוק, כדי לעכב ולמנוע את תוכנית ההתנתקות.
לוגו תנועת הבית הלאומי
בראש הארגון עומדים שי מלכה ואריאל ונגרובר, שהואשמו בהמרדה והועמדו לדין בבית משפט השלום בירושלים וזוכו מחמת הגנה מן הצדק, בשל אכיפה בררנית מצד הפרקליטות נגדם.
בפסק דין בערעור לבית המשפט המחוזי בוטלה ההחלטה לזכותם מחמת הגנה מן הצדק והם הורשעו בהמרדה. בקשת רשות ערעור על קביעה זאת נדחתה במרץ 2009 כמוקדמת מכיוון שההליכים לא הסתיימו.
פעולות הארגון

ארגון משמרות מחאה ביותר מ-100 צמתים ברחבי הארץ.
קריאה באמצעות כרוז לחסום כבישים ברחבי הארץ תחת הכותרת "ניסוי כלים" בתאריך 16 במאי 2005. לכרוז נענו כ-3000 אנשים, רובם בני נוער, אשר חסמו יותר מ-20 צירים ברחבי הארץ.
קריאה באמצעות כרוז לפרק את עיר האוהלים שהקים צה"ל בסמוך לרצועת עזה, תוך צעדת ההמונים לגוש קטיף. תוכנית זו לא יצאה לפועל.
הוצאת חוברת המפרטת את דרכי ההתנגדות והמאבק בתוכנית ההתנתקות בשם "כך עוצרים את העקירה".
הערות שוליים

↑  פ  2834/05 + פ 3889/05
↑  ע"פ 40649/07
↑  רע"פ 448/09 מלכה נ' מדינת ישראל, ניתן ב־3 במרץ 2009
↑  כתבי, פעילי ימין חסמו כבישים וצמתים בכל הארץ, באתר ynet, 16 במאי 2005
דיאן פרנקלין

| --- | --- |

 לידה:  11 בפברואר 1962 (בת 62) פליינוויו, ארצות הברית 
 מדינה:  ארצות הברית 
 תקופת הפעילות:  מ-1982 
 מקום לימודים:  Plainview-Old Bethpage John F. Kennedy High School  Moorpark College 
 בן זוג:  ריי דה לורנטיס
 מספר צאצאים:  2
 http://www.dianefranklin.com/
 פרופיל ב-IMDb
 
דיאן פרנקלין (באנגלית: Diane Franklin; נולדה ב-11 בפברואר 1962) היא שחקנית אמריקאית.
ביוגרפיה

פרנקלין נולדה במחוז נסאו ובנערותה החלה לעבוד כדוגמנית.
ב-1982 היא שיחקה בסרט "הבתול האמריקאי האחרון", הגרסה האמריקאית לסרט הקאלט הישראלי "אסקימו לימון" ושם גילמה את דמותה של קארן, המקבילה לדמותה של נילי אותה גילמה ענת עצמון.
ב-1985 גילמה סטודנטית צרפתייה הבאה לארצות הברית במסגרת חילופי סטודנטים בסרט "Better Off Dead", לצד ג'ון קיוזאק.
ב-1986 שיחקה את אמנדה, רעייתו של ג'וק יואינג בסרט המבוסס על סדרת הטלוויזיה "דאלאס".
ב-1989 שיחקה נסיכה בסרט "ההרפתקה המצוינת של ביל וטד" ובאותה שנה שיחקה בפרק של סדרת הטלוויזיה "אלפרד היצ'קוק מגיש".
ד'תתקפ"ז

ד'תתקפ"ז (4987)  היא שנה עברית  אשר  החלה ביום א' בתשרי, אור ל-24 בספטמבר 1226 (לפי הלוח היוליאני, שהיה נהוג אז), והסתיימה ביום כ"ט באלול, 12 בספטמבר 1227. שנה מסוג הכז, איננה מעוברת, ואורכה 354 ימים. זו שנה שלישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'תתקפ"ו

ד'תתקפ"ו (4986)  היא שנה עברית  אשר  החלה ביום א' בתשרי, אור ל-4 בספטמבר 1225 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 1226. שנה מסוג השג, היא מעוברת, ואורכה 385 ימים. זו שנה שנייה לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
הארכידוכס יוזף, פלטין הונגריה

הארכידוכס יוזף אנטון יוהאן בפטיסט, פלטין הונגריה (בגרמנית: Erzherzog Joseph Anton Johann Baptist von Österreich-Toscana; 9 במרץ 1776 פירנצה - 13 בינואר 1847 וינה), היה בנו הרביעי של לאופולד השני, קיסר האימפריה הרומית הקדושה ואשתו האינפנטה מריה לואיסה, נסיכת ספרד, וכיהן כפלטין הונגריה בין השנים 1796–1847.
ביוגרפיה

יוזף אנטון נולד ב-9 במרץ 1776 בעיר פירנצה כבנו הרביעי של לאופולד הראשון, הדוכס הגדול של טוסקנה ולאשתו האינפנטה הספרדייה מריה לואיסה, נסיכת ספרד. אביו היה בנה השמיני של מריה תרזה ופרנץ הראשון, קיסר האימפריה הרומית הקדושה, ואמו הייתה בתו של קרלוס השלישי מלך ספרד. בזמן שנולד עוד שלטה סבתו אולם כעבור ארבע שנים נפטרה ובנה יוזף השני עלה לשלטון, אך נפטר כעבור עשר שנים בלבד, ומשום שהמועמד הבא בתור לכתר הארכידוכס קרל יוזף שנפטר כשטרם מלאו לו 16, הפך אביו לקיסר האימפריה הרומית הקדושה. אולם כעבור שנתיים נפטר גם הוא ואחיו הבכור פרנץ השני, קיסר האימפריה הרומית הקדושה עלה לשלטון.
בשנת 1796 מונה יוזף לפלטין הונגריה. לאורך שנות כהונתו תמך וקידם רפורמות כלכליות, עבודות ציבוריות, ועבודות בנייה אשר תכליתם היו לקרב יותר את הונגריה לאירופה. יוזף השתדל לא למשול ביד רמה, והאמצעים הקשים בדרך כלל הוטלו מווינה. במהלך כהונתו הגיעו להונגריה ספינת הקיטור והרכבת, והוקמה האקדמיה ההונגרית למדעים.
יוזף היה מאוד פופולרי בקרב ההונגרים, וייסד את הענף ההונגרי של בית הבסבורג. ב-13 בינואר 1847 מת יוזף בבודה, והוא בן 71 שנים. כאות כבוד הוקמה כיכר על שמו בלב בודפשט מול משרד האוצר, ובה הוצב פסל בדמותו.
משפחתו

בשנת 1799 התחתן יוזף עם אלכסנדרה פבלובנה, הנסיכה הגדולה של רוסיה, בתם של פאבל הראשון, קיסר רוסיה וסופיה דורותיאה, נסיכת וירטמברג, אולם היא מתה מקדחת בשנת 1801, זמן קצר לאחר שילדה בת מתה.
בשנת 1815 התחתן יוזף עם הרמינה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג, ממנה נולדו לו 2 ילדים:
הרמינה, ארכידוכסית אוסטריה (1817–1842)
הארכידוכס שטפן, פלטין הונגריה (1817–1867)
בשנת 1819 התחתן יוזף עם מריה דורותיאה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג, ממנה נולדו לו 5 ילדים:
פרנציסקה מריה אליזבת, ארכידוכסית אוסטריה (1820)
אלכסנדר, ארכידוכס אוסטריה (1825–1837)
אליזבת פרנציסקה, ארכידוכסית אוסטריה (1831–1903)
יוזף קרל, ארכידוכס אוסטריה (1833–1905)
מריה הנרייטה, ארכידוכסית אוסטריה (1839–1902)
הערות שוליים

↑  פלטין הונגריה כיהן כמשנה למלך בהונגריה, והיה מושלה הכללי של המדינה בזמן שהקיסר לא שהה בה
| --- | --- |
בקרת זהויות :  BnF: cb15612878q (data)  GND: 118713132  ISNI: 0000 0000 5490 1278  LCCN: n91116693  NKC: ntk20221159758  SUDOC: 257522166  VcBA: 495/225595  VIAF: 40173141   WorldCat (עם VIAF): 40173141
הבית הלבן הקטן של הארי טרומן

| --- | --- |

 מידע כללי
 סוג:  בניין, בית מגורים שהוסב למוזיאון 
 כתובת:  111 Front St, Key West, FL 33040 
 מיקום:  קי וסט 
 מדינה:  ארצות הברית 
 קואורדינטות:  24°33′21″N 81°48′28″W﻿ / ﻿24.555833°N 81.807778°W﻿ / 24.555833; -81.807778
 אתר רשמי
 he
 
יומנו הרשמי של הארי טרומן בעת ביקורו בקי וסט בשנת 1950.
יומנו הרשמי של הארי טרומן בעת ביקורו בקי וסט בשנת 1947.

הבית הלבן הקטן של הארי ס. טרומן הוא מבנה הממוקם במתחם טרומן בעיר קי וסט במדינת פלורידה שבארצות הברית. המבנה שימש את נשיא ארצות הברית הארי טרומן כבית חורף. טרומן שהה במבנה כ-175 ימים מתוך תקופת כהונתו (11 ביקורים).
היסטוריה

בעת שנבנה המבנה, בשנת 1890, הוא ניצב על קו החוף. המבנה הוקם בשטח בסיס הצוללות של צי ארצות הברית שבמקום, עבור מפקד הבסיס וסגנו - וכלל שתי דירות דו-קומתיות עבור משפחת המפקד וסגנו, הצמודות זו לזו. בשנת 1911 ייבשו את חוף הים כדי להרחיב את שטח גן הבית. לאחר מכן נבנה על השטח מבנה נוסף, המסתיר מהבית את קו החוף.
נשיא ארצות הברית הראשון שביקר באתר היה ויליאם הווארד טאפט בדצמבר 1912. טאפט הגיע לקי וסט באמצעות מסילת הרכבת מעבר לים של פאלגלר בדרכו לסקור את בניית תעלת פנמה.
בתקופת מלחמת העולם הראשונה התגורר במבנה תומאס אדיסון במהלך עבודתו עבור הצי. אדיסון פיתח 41 סוגי כלי נשק בעת שהותו במקום.
בנובמבר 1946, לאחר 19 חודשי כהונה של הארי טרומן כנשיא ארצות הברית, הוא הגיע למצב של תשישות פיזית ונפשית. רופאו, וולאס גראהם (Wallace Graham), הציע חופשה באזור טרופי. טרומן הגיע למבנה בנובמבר 1946, שב לחופשה נוספת במרץ 1947, ולאחר מכן פעמיים בכל שנה (בחודשים נובמבר-דצמבר, ושוב בפברואר-מרץ).
הפיתוחים הטכנולוגיים של אותה עת, שאיפשרו הן לצוות הבית הלבן להגיע בתוך מספר שעות מקי וסט בטיסה מוושינגטון הבירה והן קשר טלפוני רציף עם הנשיא בחופשתו, הביאו את הנשיא (ואת צוותו) למסקנה שהבית הלבן נמצא למעשה במקום שבו נמצא הנשיא, ולא בהכרח רק בוושינגטון, וטרומן חתם על מסמכיו בכתובת: "הבית הלבן, בסיס צי ארצות הברית, קי וסט, פלורידה."
טרומן שהה 175 ימים מתוך תקופת נשיאותו בבית הלבן הקטן שבקי וסט. בשנת 1947 נערכו בבית הלבן הקטן פגישות שהביאו להקמת משרד ההגנה של ארצות הברית - פגישות שזכו לכינוי "הבנות קי וסט" (the Key West Accords).
בעת שטרומן שהה בבית הלבן הקטן, התארחו אצלו חברי הממשלה, חברי בית המשפט העליון, וכן מבקרים ממדינות זרות, אשר יצאו לדיג עם טרומן, ובילו את הערבים במשחקי פוקר על שולחן מיוחד שנבנה על ידי נגרי הצי עבור הנשיא (שולחן עץ שמגירותיו עשויות מתרמילי תותחים).
הנשיא הפך ליקיר העיר קי וסט, ושמו של רחוב דיויז'ן (Division Street) שונה ל"שדרות טרומן" לכבודו לאחר בחירתו המחודשת של טרומן בשנת 1948.
לאחר שטרומן סיים את כהונתו שב לבקר בקי וסט, אולם התגורר במבנים אחרים.
בשנת 1956 נפש במבנה הנשיא דווייט אייזנהאואר לצורכי הבראה מהתקף לב שעבר.
במרץ 1961 נערכה במבנה ועידת פסגה בין הנשיא ג'ון קנדי לבין הרולד מקמילן, ראש ממשלת בריטניה. קנדי ביקר במבנה פעם נוספת בשנת 1962 בעקבות משבר הטילים בקובה.
במרץ 1974 פורק בסיס הצוללות של הצי באזור, בשל המעבר מצוללות דיזל לצוללות גרעיניות. באותה שנה, ב-12 בפברואר הוכרז המבנה כמבנה היסטורי בעל חשיבות לאומית ונרשם במרשם המקומות ההיסטוריים הלאומי של ארצות הברית.
ב-1 בינואר 1987 הועבר המבנה למשמרת מדינת פלורידה והוגדר כמוזיאון. כמיליון דולרים הושקעו בשחזור המבנה, וכיום הוא מציג את הרהיטים שהיו בו בשנת 1949 עת נפש בו טרומן.
באפריל 2001 נערכה במבנה ועידת פסגה במסגרת שיחות השלום שנערכו בין נשיא ארמניה רוברט קוכארייאן לבין נשיא אזרבייג'ן היידר אלייב בתיווך מזכיר המדינה של ארצות הברית קולין פאוול.
ראו גם

הבית הלבן הקטן
הערות שוליים

↑  
The White House, US Naval Station, Key West, Florida
ד'תתקע"ג

ד'תתקע"ג (4973)  היא שנה עברית  אשר  החלה ביום א' בתשרי, אור ל-30 באוגוסט 1212 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1213. שנה מסוג החא, היא מעוברת, ואורכה 383 ימים. זו שנה שלישית לשמיטה.
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
דן צולר

| --- | --- |

 לידה:  10 בינואר 1974 (בן 50) יאשי, הרפובליקה הסוציאליסטית של רומניה 
 הדרגה הגבוהה ביותר:  רב-אמן
 מד כושר מרבי:  2558 (אוגוסט 2012)
 מד כושר נוכחי:  2472 ‏(אוקטובר 2024)
 מקצוע נוסף:  רופא
 מדינה:  ישראל
 
דן צולר (נולד ב-10 בינואר 1974) הוא שחמטאי ישראלי בדרגת רב-אמן ורופא במקצועו.
ביוגרפיה

דן צולר זכה באליפות ישראל לנוער (עד גיל 20) ב-1990.
השתתף 3 פעמים באליפות העולם לנוער, בשנת 1992 זכה במקום השלישי עד גיל 18.
בשנת 1998 הוא סיים במקום השני בתחרות בינלאומית באוסטריה (ניצח ולרי ביים).
בשנת 2011 קיבל דרגת רב-אמן.
ב 2010 ניצח בתחרות בינלאומית באנדורה עם 7.5 נקודות מ 9 משחקים.
ב 2012 ניצח בתחרות בינלאומית בבנאסקה (ספרד) עם 9 נקודות מ 10 משחקים.
באליפות ישראל בשחמט 2014 צולר סיים במקום השלישי.
בשנת 2017 הוא ניצח בתחרות הראשית במסגרת "שח-קיץ" בהרצליה, שבה השתתפו שישה רבי-אמנים ו-11 אמנים בינלאומיים.
ד'תתקפ"ד

ד'תתקפ"ד (4984)  היא שנה עברית  אשר  החלה ביום א' בתשרי, אור ל-28 באוגוסט 1223 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1224. שנה מסוג בשז, היא מעוברת, ואורכה 385 ימים. זו שנת שמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הבית הלבן הקטן

| --- | --- |

 מידע כללי
 סוג:  היסטוריה
 על שם:  הבית הלבן 
 כתובת:  וורם ספרינגס, ג'ורג'יה, ארצות הברית
 מיקום:  מחוז מריוותר 
 מדינה:  ארצות הברית 
 בעלים:  ג'ורג'יה 
 מפעיל:  Georgia State Parks & Historic Sites 
 הקמה ובנייה
 תקופת הבנייה:  ?–1932
 תאריך פתיחה רשמי:  1932 
 סגנון אדריכלי:  אדריכלות התחייה הקולוניאלית 
 מידות
 קומות:  1 
 קואורדינטות:  32°52′53″N 84°41′16″W﻿ / ﻿32.881393°N 84.687648°W﻿ / 32.881393; -84.687648
 אתר רשמי
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הבית הלבן הקטן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הבית הלבן הקטן(למפת ג'ורג'יה רגילה) אטלנטה אוגוסטה קולומבוס סוואנה את'נס מייקון אולבני וורנר רובינס ולדוסטה רום דלטון קרוליינה הדרומית  צפ. קר. טנסי אלבמה פלורידה האוק. האטלנ. הבית הלבן הקטן(למפת ג'ורג'יה מוגדלת) אטלנטה אוגוסטה קולומבוס סוואנה את'נס מייקון אולבני וורנר רובינס ולדוסטה רום דלטון קרוליינה הדרומית  צפ. קר. טנסי אלבמה פלורידה האוק. האטלנ. הבית הלבן הקטן
 
חדר השינה שבו נפטר רוזוולט
הבית הלבן הקטן (באנגלית: Little White House) הוא כינויו של בית מגורים בעיירה וורם ספרינגס במדינת ג'ורג'יה שבארצות הברית, אשר שימש את נשיא ארצות הברית פרנקלין דלאנו רוזוולט בתקופת כהונתו כנשיא. רוזוולט גם שהה בו בעת שנפטר בפתאומיות ב-12 באפריל 1945. כיום משמש המבנה כמוזיאון.
הבית

רוזוולט ביקר בעיירה וורם ספרינגס לראשונה בשנת 1924, בשל מעיין חם שהתקיים בה. שלוש שנים קודם לכן לקה בשיתוק חלקי עקב מחלת הפוליו, והתברר שטבילה במרחצאות חמים יכולה להקל על סבלו. הוא קנה את אתר הנופש בו נמצא המעיין ושטח של כ-7 קילומטרים מרובעים סביבו. ב-1932, לאחר שנבחר לנשיא, הזמין הקמת בית מגורים עבורו באתר. הבית נבנה מעץ אורן מקומי והכיל שישה חדרים - חדר שינה לרוזוולט וחדרי שינה לאשתו אלינור ולמזכירו האישי, חדר כניסה, חדר מגורים ומטבח. הבית הכיל גם מרפסת שמש. בקרבת המבנה נבנו שלושה מבנים נוספים - בית הארחה לאורחי המקום, מבנה לשימוש אנשי הצוות של המקום ומבנה למגורי ג'ורג'יה וילקינס, שמשפחתה הייתה בעליו המקוריים של המקום.
הבית הפך לבית הנופש (Retreat) של רוזוולט במשך כל שנות נשיאותו וזכה לכינוי "הבית הלבן הקטן". רוזוולט ביקר בבית בסך הכול 16 פעמים כנשיא ושהה בו בכל פעם שבועיים עד שלושה שבועות. הביקורים התפרסו על כל שנות נשיאותו למעט שנת 1942, שבה היה עסוק מדי בניהול הפעולות המלחמתיות של ארצו לאחר כניסתה למלחמת העולם השנייה. יש סברה שהוא הרבה להשתמש בבית משום שתחביב הנופש העיקרי שלו - שיט בים - נעשה למסוכן מדי בשנות המלחמה. באותן שנים הוצבו ליד הבית חיילים מבסיס פורט בנינג כדי לאבטח אותו.
ביקורו האחרון של רוזוולט בבית החל ב-30 במרץ 1945. אלו שראוהו שם סברו שהוא נראה חולה וחלש. ב-12 באפריל ישב בבית לציור דיוקנו על ידי הציירת אליזבת שומטוף (Elizabeth Shoumatoff), כאשר נתקף בשבץ מוחי. הוא הועבר לחדר השינה שלו ונפטר שם לאחר שעתיים.
שימור הבית

רכושו של רוזוולט באתר הבית הלבן הקטן, למעט ביתה של וילקינס, הועבר בירושה לקרן ג'ורג'יה וורם ספרינגס. ב-1948 נפתח האתר לביקור הציבור. הוא עבר שימור כדי שייראה ככל האפשר כפי שנראה בעת מותו של רוזוולט. כיום הוא מנוהל כאתר היסטורי מדינתי על ידי מדינת ג'ורג'יה. המוצגים באתר כוללים בין השאר את הדיוקן הבלתי גמור שציירה שומטוף בעת מות הנשיא, דיוקן אחר שציירה בהמשך, ומכונית פורד וכרכרה שהיו שייכים לו.
אתר הנופש המקורי שהתקיים באחוזתו של רוזוולט משמש כיום את מכון השיקום על שם רוזוולט.
נשיאי ארצות הברית קנדי (ב-1960) וקרטר (ב-1976) השתמשו באתר לצורך מסעות הבחירות שלהם לנשיאות. קרטר גם השיק שם את קמפיין הבחירות שלו.
העתק של הבית הלבן הקטן נבנה בעיר אטלנטה עבור המוזיקאי גרהם ג'קסון, שהרבה להופיע בפני רוזוולט בעת ששהה בג'ורג'יה.
ראו גם

הבית הלבן הקטן של הארי ס. טרומן
ד'תתקצ"ג

ד'תתקצ"ג (4993)  היא שנה עברית  אשר  החלה ביום א' בתשרי, אור ל-16 בספטמבר 1232 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 1233. שנה מסוג השא, איננה מעוברת, ואורכה 355 ימים. זו שנה שנייה לשמיטה.
נפטרו

רבי יעקב הלוי ממרויש, מחכמי פרובנס, מחבר שו"ת מן השמים
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הוראס ליווריכט

| --- | --- |

 לידה:  10 בדצמבר 1883 
 פטירה:  24 בספטמבר 1933 (בגיל 49) 
 
הוראס ליווריכט (באנגלית: Horace Brisbin Liveright;‏ "LIVE-right" על בסיס שם משפחה גרמני Liebrecht,‏ 10 בדצמבר 1884 – 24 בספטמבר 1933) היה מו"ל ומפיק אמריקאי ממוצא יהודי.
ביוגרפיה

הוראס ליווריכט נולד בשנת 1884 בעיירה בפנסילבניה למשפחה יהודית. הוא התחתן עם ליסיל אלזס, בת של איש עסקים שבבעלותו היה בית החרושת לנייר.
בשנת 1917 הוא יסד הוצאה לאור Modern Library ביחד עם שותפו אלברט בוני. הם התמחו בהוצאה לאור של ספרים לא יקרים של סופרים מאירופה ומארצות הברית. בין היתר הם פרסמו ספרים של ת"ס אליוט, תאודור דרייזר, ברטראנד ראסל וסופרים נוספים. הוראס ליווריכט היה בדעה שניתן למכור ספרים בשיטות דמות למכירת מוצרים אחרים. בשנת 1929 הוא פרסם גרסה אנגלית של רומן מאת רודיון מרקוביץ' וכל הספרים נמכרו תוך מספר חודשים. הוצאה לאור הוציאה את הספרים הראשונים של ארנסט המינגוויי.
למרות הצלחה מסחרית, היחסים בין השותפים הדרדרו. בסופו של דבר הוחלט על פירוק השותפות. קביעת זהות הבעל העסק העתידי בוצע בעזרת הטלת מטבע.
בשנת 1924 הוראס ליווריכט החליט להיכנס לעסקי תיאטרון. בחירת המחזות לא הייתה מוצלחת והוא נאלץ לכסות את ההפסדים בעזרת הוצאה לאור שבבעלותו. הדבר גרם לכך שלקראת שנת 1928 הוא איבד שליטה על העסק ובשנת 1930 הוצאה כללית מניהול הוצאה לאור שיסד.
לעומת זאת העסקים שלו בהפקת תיאטרון החלו להביא הכנסות. בשנת 1927 הצגה Dracula זכתה להצלחה והוא קיבל כ-2 מיליון דולר. למרות זאת, הוא לא הצליח לשלם תמלוגים לכותב ההצגה.
הוראס ליווריכט נפטר בשנת 1933 מדלקת ריאות.
ד'תתקצ"ב

ד'תתקצ"ב (4992)  היא שנה עברית  אשר  החלה ביום א' בתשרי, אור ל-30 באוגוסט 1231 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1232. שנה מסוג זחג, היא מעוברת, ואורכה 383 ימים. זו שנה ראשונה לשמיטה.
אירועים

הרמב"ן כתב את אגרתו לחכמי צרפת ("טרם אענה אני שוגג"), במטרה להרגיע את הרוחות בפולמוס הרמב"ם.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'תתקפ"ח

ד'תתקפ"ח (4988)  היא שנה עברית  אשר  החלה ביום א' בתשרי, אור ל-13 בספטמבר 1227 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 1228. שנה מסוג בשה, איננה מעוברת, ואורכה 355 ימים. זו שנה רביעית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דיסקוגרפיה של טייסטו

| דיסקוגרפיה של טייסטו |
| --- | --- |
    
 אלבומי אולפן ↙:  6
 אלבומי אוסף ↙:  6
 סינגלים ↙:  39
 וידאו קליפים ↙:  16
 אלבומי וידאו ↙:  5
 פסקולים ↙:  12
 אלבומי רמיקס ↙:  4
דיסקוגרפיה של טייסטו הוא ערך המכיל רשימה הכוללת את כל האלבומים, הסינגלים והקלטות נוספות של התקליטן והמפיק המוזיקלי טייסטו, לפי סדר הפצתם. בנוסף לכך גם דירוגים במגזין DJ Mag לאורך השנים וקופרודקציות.
אלבומים > אלבומי אולפן

2001 - In My Memory
2004 - Just Be
2007 - Elements Of Life
2009 - Kaleidoscope
2011 - Kiss from the Past (בשם Allure)
2014 - A Town Called Paradise
אלבומים > אלבומי וידאו

1999 - Live at Innercity: Amsterdam RAI
2001 - Underground Trance
2003 - Another Day at the Office
2003 - We Can Not Get Enough! Dance Valley
2004 - Tiësto in Concert
2005 - Tiësto in Concert 2
2008 - Copenhagen: Elements of Life World Tour
אלבומים > אלבומי מיקס

1995 - Forbidden Paradise 3: The Quest for Atlantis
1995 - Forbidden Paradise 4: High as a Kite
1996 - Forbidden Paradise 5: Arctic Expedition
1996 - Lost Treasures: Isle of Ra
1996 - Lost Treasures: Concerto for Sonic Circles
1996 - Forbidden Paradise 6: Valley of Fire
1997 - Magik One: First Flight
1997 - Lost Treasures: Creatures of the Deep
1998 - Forbidden Paradise 7: Deep Forest
1998 - Global Clubbing: The Netherlands
1998 - Space Age 1.0
1998 - Magik Two: Story of the Fall
1998 - Magik Three: Far from Earth
1999 - Space Age 2.0
1999 - Live at Innercity: Amsterdam RAI
1999 - Magik Four: A New Adventure
1999 - In Search of Sunrise
2000 - Magik Five: Heaven Beyond
2000 - Magik Six: Live in Amsterdam
2000 - Summerbreeze
2000 - In Search of Sunrise 2
2001 - Revolution
2001 - Magik Seven: Live in Los Angeles
2002 - In Search of Sunrise 3: Panama
2003 - Nyana
2005 - In Search of Sunrise 4: Latin America
2006 - In Search of Sunrise 5: Los Angeles
2007 - In Search of Sunrise 6: Ibiza
2008 - In Search of Sunrise 7: Asia
2011 - Club Life: Volume One Las Vegas
2012 - Club Life: Volume Two Miami
2012 - Dance (RED) Save Lives
2013 - Club Life: Volume Three Stockholm
2015 - Club Life: Volume Four New York